અા ધાંધલ-ધમાલના કારણે રોડની બંને તરફ દસ દસ કિલોમીટર સુધી વાહનોની કતારો લાગી જતાં ટ્રાફિક ચક્કાજામ થઈ ગયો હતો અને અનેક લોકો મુશ્કેલીમાં મુકાઈ ગયા હતા. ગઈકાલે કાગવડમાં પાટીદાર સંમેલન યોજાયું હતું જેમાં સૌરાષ્ટ્ર અને ગુજરાતમાંથી મોટી સંખ્યામાં પાટીદારો ઉપસ્થિત રહ્યા હતા. સંમેલન બાદ પરત ફરતી વખતે બામણબોર વાંકાનેર બાઉન્ડ્રી પાસે અાવેલ ટોલનાકા પર પાટીદારોની કારો ઊભી રહી હતી અને ટોલટેક્સ બાબતે ટોલનાકાના કર્મચારીઓ સાથે પાટીદારોને ઉગ્ર બોલાચાલી થતાં મામલો બિચક્યો હતો અને જોતજોતામાં જ કેટલાક યુવાનોએ ટોલનાકામાં ઘૂસી જઈ જોરદાર તોડફોડ કરતાં ભારે તંગદિલી છવાઈ હતી.